# Bernard Bosanquet

### Wikipedia

Bernard Bosanquet (14. heinäkuuta 1848, Alnwick, Northumberland, Englanti – 8. helmikuuta 1923, Lontoo) oli englantilainen filosofi ja politiikan teoreetikko, joka vaikutti 1800-luvun lopun ja 1900-luvun alun Iso-Britannian politiikkaan ja erityisesti sosiaalipolitiikkaan. Hänen työnsä ovat vaikuttaneet sekä olleet kritiikin kohteena erityisesti Bertrand Russellille, John Deweylle ja William Jamesille.

Bosanquet sai koulutuksensa Harrow Schoolissa ja Oxfordin Balliol Collegessa. Valmistumisensa jälkeen hänet valittiin Oxfordin University Collegeen, mutta hän erosi siitä omistautuakseen filosofisille tutkimuksilleen. Hän muutti Lontooseen vuonna 1881. Siellä hänestä tuli London Ethical Societyn ja Charity Organization Societyn aktiivinen jäsen, osoituksena hänen eettisistä näkemyksistään. Etiikan lisäksi hän julkaisi myös logiikkaa, metafysiikkaa, estetiikkaa ja politiikkaa koskevia kirjoituksia.

Bosanquet oli yksi Ison-Britannian niin kutsutun uushegeliläisen liikkeen johtajia. Hän sai paljon vaikutteita Platonilta ja Aristoteleeltä, mutta myös Hegeliltä ja Kantilta. Metafysiikassaan häntä pidetään F. H. Bradleyn ohella brittiläisen absoluuttisen idealismin merkittävänä edustajana. Hän kuitenkin hylkäsi tämän nimityksen filosofialleen ja kutsui sitä sen sijaan spekulatiiviseksi filosofiaksi.

## [muokkaa] Teoksia

- The Philosophical Theory of the State (1899; 4. painos 1923)
- The Principle of Individuality and Virtue (1912)
- The Value and Destiny of the Individual (1913)
- Giffordin luennot

## [muokkaa] Aiheesta muualla

- Bernard Bosanquet (Stanford Encyclopedia of Philosophy) (englanniksi)
- Bernard Bosanquet page (englanniksi)

| Tämä filosofiaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/e/r/Bernard_Bosanquet_66f3.html

Luokat: Filosofiatyngät | Englantilaiset filosofit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- 中文